SS Thielbek (1940)

SS Thielbek Alemania Lübeck portutan 1940 urtean egin zen itsasontzia zen.Talbot-Booth, E.C. (1936). Ships and the Sea (Hirugarren edizioa). Londres: Sampson Low, Marston & Co., 410.or. Bigarren Mundu Gerraren amaieran hondoratua izan zen, 1945eko maiatzaren 3an, Lübeckeko badian; bere barnean Neuengamme eta Stutthof kontzentrazio esparruetako 2.500 preso hil ziren. Ontzi horrekin batera era berean kargatutako Athen, Deutschland eta Cap Arcona itsasontziak hondoratu zituen RAFek. Guztira 7.500 pertsona hil ziren.

Gaur egun oraindik munduak ezagutzen ez duen tragedia, askoen ustez SSetako indarrek nazismoaren hondamenean nahita eragindakoa, ingelesek eta frantsesek gaitzetsia, Alemaniako eta munduko historiako itsas tragedia handienetako bat da; parekoak Wilhelm Gustloff (ontzia)rena, Steubenena eta Goyarena izan ziren.

1949an, SS Thielbek berriro flotarazi eta konpondu zuten, eta 1974ra arte egon zen zerbitzuan. 1949an, Reinbek izena eman zioten. 1961ean, Panaman erregistratu zuten, lehenik Magdalena izenarekin eta, 1966tik aurrera, Old Warrior (Guerrero Zaharra) izenarekin.The Nazi Titanic. The Incredible Untold Story of a Doomed Ship in World War II. Egile: Robert P. Watson, 2017, ISBN 10: 0306824892

 Gertakariak 
1945eko maiatzaren 3an, Britainiarrek nazien milaka biktima zeramatzaten ontziak bonbardatu eta urperatu zituzten Baltikoan. Naziek, porrota gertu ikusita, holokaustoaren aztarnak ezabatu nahi izan zituzten eta horretarako kontzentrazio esparrutan ziren deportatu guztiak desagerrarazi behar zituzten. Erabili zuten metodoetako bat deportatuak itsasontzietan sartu eta hondoratzea zen. Horretarako prest zirela, ordea, britainiarrak azaldu ziren. Inguruko ontzi alemaniarrek bandera zuria altxa zuten bitartean, deportatuen ontzietan bandera nazia mantendu zuten. Historiografia ofizialetik kanpo geratu ohi dira Lübeckeko eraso hartan britainiarrek hildako 7.500 deportatuak.https://www.argia.eus/efemerideen-kanala/britainiarrek-nazien-milaka-biktima-zeramatzaten-ontziak-bonbardatu-eta-urperatu-zituzten-baltikoan

 Bibliografia 
 Alain Vancauwenberghe eta Franck Mazoyer, "Un crimen silenciado", Le Monde Diplomatique en español, 2005eko abuztua.

 Erreferentziak 

 Kanpo estekak 
 :Tragediaren historia.

Kategoria:Alemania Bigarren Mundu Gerran
Kategoria:Alemania Nazia
Kategoria:Ontzi-hondakinak
Kategoria:1945 Alemanian
Kategoria:Bigarren Mundu Gerrako bonbardaketa estrategikoak
Kategoria:Bigarren Mundu Gerrako sarraskiak
Kategoria:Sarraskiak Alemanian
Kategoria:Nazien gerra krimenak
Kategoria:Espetxe-itsasontziak
Kategoria:Alemaniako itsasontziak